LV Eiropas Savienības Oficiālais Vēstnesis C 13/34

Izraksts no lēmuma par “Bank of Credit and Commerce International” saskaņā ar Eiropas Parlamenta un Padomes Direktīvu 2001/24/EK par kredītiestāžu reorganizāciju un likvidāciju

2010/C 13/10

Bank of Credit and Commerce International Holdings (Luxembourg) SA

Bank of Credit and Commerce International SA

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

BCCI LIKVIDĀCIJAS PROCEDŪRAS

Termiņš prasību iesniegšanai

Iepriekš minēto Kaimanu salās, Luksemburgā, Anglijā un Apvienotajos Arābu Emirātos atrodošos BCCI/ICIC/CFC grupas uzņēmumu (tie visi ir parakstījuši 1994. gada 10. novembra“pūla nolīgumu”, kas reglamentē koordinētu BCCI grupas likvidāciju) likvidācijas procedūrās (“BCCI likvidācijas procedūras”) tikuši veikti oficiāli pasākumi, lai noteiktu termiņu, kādā iesniedzamas prasības.

Pēdējā diena prasību iesniegšanai – 2010. gada 31. marts

Ir oficiāli noteikts, ka pēdējā diena, līdz kurai kreditoriem jāiesniedz savas prasības, lai BCCI likvidācijas procedūrās saņemtu dividendes, ir 2010. gada 31. marts. Kreditori, kuri neiesniedz savas prasības līdz minētajai dienai, zaudē tiesības gan uz visām jau paziņotajām, gan visām turpmākajām dividendēm. Ja vēlaties iesniegt prasību, Jums jāsazinās ar likvidatoriem pēc iespējas drīzāk, izmantojot šā paziņojuma beigās norādīto kontaktinformāciju. Tad Jūs saņemsiet prasības pieteikuma veidlapu, kura kopā ar visiem prasību pamatojošiem pierādījumiem jānosūta atpakaļ tā, lai likvidatori to saņemtu ne vēlāk kā 2010. gada 31. martā.

Prasībām, kuras iesniedz tieši saskaņā ar BCCI likvidācijas procedūru Luksemburgā vai Apvienotajos Arābu Emirātos, jābūt nosūtītām ierakstītā vēstulē. Prasības, kuras iesniedz tieši saskaņā ar BCCI likvidācijas procedūru Kaimanu salās un Anglijā, arī ieteicams iesniegt ierakstītā vēstulē, lai būtu iespējams pārbaudīt, vai tās saņemtas minētajā termiņā.

Iesniegtās prasības

Ja esat iesnieguši prasību, bet likvidatori to vēl nav ne (pilnībā vai daļēji) atzinuši, nedz arī oficiāli (pilnībā vai daļēji) noraidījuši, Jums jāsazinās ar likvidatoriem pēc iespējas drīzāk, izmantojot šā paziņojuma beigās norādīto kontaktinformāciju. Ja esat šāds kreditors saistībā ar likvidācijas procedūru Luksemburgā, Jums līdz 2010. gada 31. martam ierakstītā vēstulē jāiesniedz jauna prasība Luksemburgas likvidatoriem, pretējā gadījumā Jūs zaudēsiet tiesības iesniegt šādas prasības.

Ja esat iesnieguši prasību un uzskatāt, ka neesat guvuši visu iespējamo labumu no 7 dividendēm, uz kurām Jums ir tiesības (šobrīd parastajām prasībām kopā 86,5 %), Jums jāsazinās ar likvidatoriem pēc iespējas drīzāk, izmantojot šā paziņojuma beigās norādīto kontaktinformāciju.

Visiem kreditoriem tiek atgādināts, ka atsevišķi jāiesniedz prasības pieteikuma veidlapa par katru atsevišķu kontu, kā arī atsevišķa veidlapa par katru prasību. Pretējā gadījumā tiks uzskatīts, ka attiecīgā prasība nav iesniegta, un ar to nevarēs pretendēt uz dividendēm.

Noguldītājiem, kuri ir saņēmuši maksājumus no noguldījumu atmaksāšanas shēmām, tagad, iespējams, ir tiesības uz dividendes izmaksu saskaņā ar kādu no BCCI likvidācijas procedūrām. Tādā gadījumā jāsazinās ar attiecīgajiem likvidatoriem.

LIKVIDĀCIJAS IZMAKSAS/PAKALPOJUMI SAISTĪBĀ AR BCCI LIKVIDĀCIJAS PROCEDŪRĀM

Jebkurai personai, kas ir sniegusi pakalpojumus saistībā ar BCCI likvidācijas procedūrām vai kam ir kāda cita neapmaksāta prasība saistībā ar jebkādām šo likvidācijas procedūru izmaksām, nekavējoties jāsazinās ar attiecīgajiem likvidatoriem, izmantojot šā paziņojuma beigās norādīto kontaktinformāciju.

LIKVIDĀCIJAS PROCEDŪRU TURPMĀKĀ NORISE

Likvidatori turpina dažādas piedziņas procedūras un noslēgs likvidācijas procedūras tikai pēc tam, kad šīs piedziņas procedūras būs pabeigtas.

Bank of Credit and Commerce International Holdings (Luxembourg) SA Bank of Credit and Commerce International SA — Luksemburga BCCI SA (likvidējama) 2a, Kalchesbruck 1852 Luxembourg LUXEMBOURG Tālr. +352 4364-641 Fakss +352 4266-61

Bank of Credit and Commerce International SA — Anglija/Menas sala/Skotija BCCI SA (likvidējama) Athene Place, 5th Floor 66 Shoe Lane London EC4A 3BQ UNITED KINGDOM Tālr. +44 2070070800 Fakss +44 2070070799 E-pasts: ukbcci@deloitte.co.uk

Bank of Credit and Commerce International SA — Apvienotie Arābu Emirāti BCCI (SA) Luxembourg Apvienoto Arābu Emirātu filiāļu likvidācijas administrācija PO Box 2255 Abu Dhabi UNITED ARAB EMIRATES (UAE) Tālr. +971 26663204 / 26650600 Fakss +971 26658254